O‘zbekiston Milliy olimpiya qo‘mitasi huzuridagi O‘zbekiston olimpiadachilarini qo‘llab-quvvatlash jamg‘armasi faoliyatini tashkil etish to‘g‘risida

O‘zbekiston Respublikasi Prezidentining “O‘zbekiston sportchilarining 2016-yilda Rio-de-Janeyro shahrida (Braziliya) bo‘lib o‘tadigan XXXI yozgi Olimpiada va XV Paralimpiada o‘yinlarida ishtirok etishga tayyorgarligi to‘g‘risida” 2013-yil 25-fevraldagi PQ-1923-son qarorini bajarish yuzasidan, shuningdek O‘zbekiston Milliy olimpiya qo‘mitasi huzuridagi O‘zbekiston olimpiadachilarini qo‘llab-quvvatlash jamg‘armasi faoliyatini samarali tashkil etish maqsadida Vazirlar Mahkamasi qaror qiladi: 
 1. Quyidagilar:
 O‘zbekiston Respublikasi Prezidentining “O‘zbekiston sportchilarining 2016-yilda Rio-de-Janeyro shahrida (Braziliya) bo‘lib o‘tadigan XXXI yozgi Olimpiada va XV Paralimpiada o‘yinlarida ishtirok etishga tayyorgarligi to‘g‘risida” 2013-yil 25-fevraldagi PQ-1923-son qarorining 5-bandiga muvofiq O‘zbekiston Milliy olimpiya qo‘mitasi huzurida O‘zbekiston olimpiadachilarini qo‘llab-quvvatlash jamg‘armasini (keyingi o‘rinlarda Jamg‘arma deb ataladi) tashkil etish nazarda tutilganligi, shuningdek Jamg‘arma mablag‘laridan foydalanishning maqsadlari va uning daromadlarini shakllantirish manbalari belgilanganligi;
 O‘zbekiston Milliy olimpiya qo‘mitasining Bosh assambleyasi tomonidan Jamg‘armani nodavlat notijorat tashkiloti sifatida ta’sis etish to‘g‘risida qaror qabul qilinganligi, uning ustavi tasdiqlanganligi va Jamg‘arma Vasiylik kengashining tarkibi saylanganligi, Vasiylik kengashi tomonidan 2013-yil 25-martdagi majlisda (1-son bayonnoma) Jamg‘armaning tuzilmasi maqullanganligi va uning boshqaruv organlari shakllantirilganligi;
 Jamg‘armaning dastlabki mablag‘larini shakllantirish Vazirlar Mahkamasining 2013-yil 4-martdagi 98-f-son farmoyishiga muvofiq amalga oshirilishi ma’lumot uchun qabul qilinsin.
 2. Quyidagilar:
 O‘zbekiston Milliy olimpiya qo‘mitasi huzuridagi O‘zbekiston olimpiadachilarini qo‘llab-quvvatlash jamg‘armasining tuzilmasi 1-ilovaga muvofiq;
 O‘zbekiston Milliy olimpiya qo‘mitasi huzuridagi O‘zbekiston olimpiadachilarini qo‘llab-quvvatlash jamg‘armasi mablag‘larini shakllantirish va ulardan foydalanish tartibi to‘g‘risidagi Nizom 2-ilovaga muvofiq maqullansin.
 3. O‘zbekiston Milliy olimpiya qo‘mitasi ikki hafta muddatda Jamg‘armani davlat ro‘yxatidan o‘tkazish uchun zarur hujjatlarni O‘zbekiston Respublikasi Adliya vazirligiga taqdim etsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin. 
 1. Ushbu Nizom O‘zbekiston Milliy olimpiya qo‘mitasi huzuridagi O‘zbekiston olimpiadachilarini qo‘llab-quvvatlash jamg‘armasining (keyingi o‘rinlarda Jamg‘arma deb ataladi) mablag‘larini shakllantirish va ulardan foydalanish tartibini belgilaydi.
 2. Jamg‘arma O‘zbekiston sportchilarini Olimpiada va Paralimpiada o‘yinlariga sifatli tayyorlash va ularning muvaffaqiyatli ishtirok etishini ta’minlash maqsadida tashkil etilgan. 
 3. Jamg‘arma faoliyati xayriya xususiyatiga ega. Jamg‘arma mablag‘lari tushish manbalaridan qat’i nazar, Jamg‘armaga yuklangan maqsadlar va vazifalarga erishish uchun sarflanadi.
 4. Quyidagilar Jamg‘arma mablag‘larini shakllantirish manbalari hisoblanadi: 
 sportning olimpiada turlari bo‘yicha respublika federatsiyalari va uyushmalarining, boshqa tashkilotlarning, shuningdek jismoniy shaxslarning xayriya ehsonlari;
 O‘zbekiston Milliy olimpiya qo‘mitasi, sport federatsiyalari va uyushmalari, tashkilotlar va klublarning mablag‘lari, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklarining budjetdan tashqari mablag‘lari;
 xorijiy mamlakatlar, xalqaro tashkilotlar va moliyaviy institutlarning grantlari va beg‘araz yordami;
 qonun hujjatlarida taqiqlanmagan boshqa manbalar. 
 5. Jamg‘arma mablag‘laridan quyidagi maqsadlarda foydalaniladi:
 sportning olimpiada turlari bo‘yicha federatsiyalar va uyushmalarga biriktirilgan sport bazalari va markazlarini rekonstruksiya qilish va jihozlanganligini oshirishni moliyalashtirish, shu jumladan ularning moddiy-texnika va sport infratuzilmasini mustahkamlash, sport uskunalari, inventar va sport kiyimlari sotib olish;
 o‘rnak ko‘rsatgan va iqtidorli sportchilar va trenerlarni moddiy rag‘batlantirish, ijtimoiy qo‘llab-quvvatlash;
 sportchilarning, trenerlar va hakamlar tarkiblarining kasb ko‘nikmalarini oshirish, shu jumladan O‘zbekiston milliy terma jamoalarini xalqaro musobaqalarga va o‘quv-mashq yig‘inlariga tayyorlash va ularda ishtirok etish, shuningdek milliy terma jamoalar bilan ishlash uchun sportning olimpiada turlari bo‘yicha yuqori malakali trenerlarni va boshqa sport mutaxassislarini jalb etish bilan bog‘liq xarajatlarga haq to‘lash;
 xorijiy sport klublari va federatsiyalari bilan xalqaro hamkorlikni tashkil etish va rivojlantirish, shu jumladan xalqaro musobaqalar, o‘quv-mashq yig‘inlari, sportning olimpiada turlari bo‘yicha mutaxassislar uchun seminarlar o‘tkazish. 
 6. Jamg‘armaning ijro etuvchi apparati ta’minoti va moddiy-texnik ta’minlash qonun hujjatlariga va Jamg‘arma Boshqaruvining qarorlariga muvofiq Jamg‘arma mablag‘lari hisobiga amalga oshiriladi.
 7. Jamg‘arma Boshqaruvi ushbu Nizomning 5-bandida nazarda tutilgan Jamg‘arma mablag‘laridan foydalanish maqsadlariga muvofiq Jamg‘arma mablag‘laridan foydalanishning aniq yo‘nalishlarini belgilaydi va qarorlar qabul qiladi.
 Jamg‘arma mablag‘larini sarflash tartibi Jamg‘arma Boshqaruvining qarori bilan tasdiqlanadi.
 8. Jamg‘arma mablag‘laridan foydalanishni Jamg‘armaning Vasiylik kengashi muvofiqlashtiradi va nazorat qiladi.
 9. Jamg‘armaning yillik moliyaviy hisoboti Jamg‘arma Boshqaruvining taqdimnomasi bo‘yicha Vasiylik kengashi tomonidan tasdiqlanadi.
 10. Jamg‘arma Boshqaruvi:
 Jamg‘arma mablag‘laridan foydalanish bo‘yicha tadbirlarning yillik rejasini tasdiqlaydi;
 Jamg‘armaning yillik budjetini ko‘rib chiqadi va tasdiqlaydi;
 Jamg‘arma daromadlari barqaror shakllantirilishini, Jamg‘arma mablag‘larini o‘z vaqtida moliyalashtirishni va ulardan maqsadli foydalanish ta’minlanishini muntazam nazorat qiladi;
 Jamg‘arma mablag‘laridan foydalanish bo‘yicha ijro etuvchi direktorning har choraklik hisobotini eshitadi;
 bir yilda kamida bir marta Jamg‘armaning Vasiylik kengashiga Jamg‘arma faoliyati to‘g‘risidagi hisobotni, shu jumladan oldingi yil uchun moliyaviy hisobotni taqdim etadi;
 Jamg‘armaning ijro etuvchi direktorini lavozimga tayinlaydi va lavozimdan ozod qiladi;
 Jamg‘arma Ustaviga muvofiq boshqa vakolatlarni amalga oshiradi.
 11. Jamg‘arma mablag‘laridan foydalanish to‘g‘risidagi qarorlar O‘zbekiston Milliy olimpiya qo‘mitasi, sport federatsiyalari, uyushmalar va boshqa tashkilotlarning, shuningdek milliy terma jamoalar a’zolari bo‘lgan jismoniy shaxslarning va boshqa sport mutaxassislarining taqdim etilgan buyurtmanomalari asosida Jamg‘arma Boshqaruvi tomonidan ko‘rib chiqiladi va qabul qilinadi. 
 12. Jamg‘armaning ijro etuvchi direktori:
 Jamg‘arma mablag‘laridan foydalanish bo‘yicha tadbirlarning yillik rejasini shakllantiradi va tasdiqlash uchun Jamg‘arma Boshqaruviga kiritadi;
 Jamg‘arma Boshqaruvi tomonidan tasdiqlangan tadbirlar rejasi bajarilishini tahlil qiladi va monitoring olib boradi;
 Jamg‘armaning yillik budjetini ishlab chiqadi va tasdiqlash uchun Jamg‘arma Boshqaruviga kiritadi;
 O‘zbekiston Milliy olimpiya qo‘mitasi, sport federatsiyalari, uyushmalar va boshqa tashkilotlarning, shuningdek milliy terma jamoalar a’zolari bo‘lgan jismoniy shaxslarning va boshqa sport mutaxassislarining taqdim etilgan buyurtmanomalari asosida Jamg‘arma mablag‘laridan foydalanish bo‘yicha takliflarni Jamg‘arma Boshqaruviga taqdim etadi;
 Jamg‘arma Boshqaruvining qarori bo‘yicha mablag‘larni bevosita oluvchilarga o‘tkazadi;
 Jamg‘arma faoliyati masalalari bo‘yicha yuridik va jismoniy shaxslar bilan shartnomalar tuzadi;
 Jamg‘arma mablag‘laridan foydalanish bo‘yicha har choraklik hisobotni Jamg‘arma Boshqaruviga taqdim etadi;
 Jamg‘arma Ustaviga muvofiq boshqa vakolatlarni amalga oshiradi.
 13. Jamg‘arma Boshqaruvi va Ijro etuvchi direktor buxgalteriya hisobi yuritilishi, Jamg‘armaning daromadlari va xarajatlari to‘g‘risida hisobotlar tuzilishi va taqdim etilishi uchun javob beradi.
 14. Jamg‘arma mablag‘laridan maqsadli va oqilona foydalanilishi ustidan doimiy monitoring olib boradi.
 15. Sport federatsiyalari, uyushmalar va boshqa tashkilotlar Jamg‘armadan olingan mablag‘lardan foydalanish to‘g‘risida har chorakda hisobot taqdim etadilar va ulardan maqsadli foydalanish uchun javob beradilar.
 16. Jamg‘armaning moliyaviy faoliyati hamda pul mablag‘larini to‘g‘ri sarflash va uning boshqa mol-mulkidan foydalanish ustidan nazorat qilish uchun Jamg‘armaning taftish komissiyasi tuziladi, uning shaxsiy tarkibi Jamg‘armaning Vasiylik kengashi tomonidan tasdiqlanadi.
 17. Jamg‘arma qonun hujjatlariga muvofiq o‘z faoliyatini har yili auditorlik tekshiruvidan o‘tkazadi.